Jautājumi un atbildes par iepirkumu

“Bīstamo atkritumu savākšana, izvešana un transportēšana uz utilizācijas/reģenerācijas vietu” 
(identifikācijas numurs AMD 2026/25)

24.04.2026.


Jautājums: 
Finanšu piedāvājuma pozīcijā norādīts, ka radīsies Metālu saturoši atkritumi ar klasi 060404. Vēršam uzmanību, ka atkritumus klasficē sākotnēji no izcelsmes vietas, kur pirmie divi cipari ir nodaļa, jeb nozare, kas tieši sasaistās ar NACE darbības virzieniem uzņēmumiem, pēc tam nākošie ir apakšnozare jeb nodaļa un pēdējie ir klase, kas norāda pietuvināti veidam. Ņemot vērā ka atbilstoši MK noteikumiem Nr.302 pielikumam 1.pielikumam Jūsu minēta klase rodas no Neorganiskās ķīmijas tehnoloģisko procesu atkritumiem, lūdzam precizēt kādus tieši Rīgas valstspilsētas pašvaldība veic neorganiskās ķīmijas ražošanas procesus un kādas atļaujas tai ir saņemas. Iesakām, ja tās ir spuldzes vai ķīmiskās vielas tomēr klasificēt korekti, kas ir atkritumu radītāja pienākums un tomēr šo atkritumu klasi klasificēt piemēram ar klasi 160507, ja tās ir spuldzes, tad 200121. Ja tomēr Rīgas valstspilsētas pašvaldība veic šādus procesus, lūdzam precizēt, jo šajā gadījuma jāsaprot ar kādiem tiešiem piemaisījumiem būs šis dzīvsudrabs un arī jautājums vai tā ir saņēmusi speciālo atļauju šādām darbībām ES savienības līmenī, jo dzīvsudrabam ir limitēts izmantošanas apjoms, kas ik katru gadu tiek samazināts. 


Atbilde:

Informējam, ka Pasūtītājs neveic nekādus neorganiskās ķīmijas ražošanas procesus. Pasūtītājs apsaimnieko pašvaldībai piederošas, publiski pieejamas, neapbūvētas, saimnieciskajai darbībai neizmantotas teritorijas
Minētajās teritorijās periodiski tiek konstatēta nesankcionēta dažāda veida atkritumu atstāšana, tajā skaitā arī bīstamo atkritumu, kuru radītājs nav Pasūtītājs. Pastāv iespējamība, ka šajās teritorijās nesankcionēti var tikt izmesti arī bīstamie atkritumi, kuru sastāvā ir dzīvsudrabs un kuri radušies tieši no neorganiskās ķīmijas tehnoloģiskajiem procesiem. Vienlaikus uzsveram, ka šāda iespējamība tiek vērtēta kā zema.
Ņemot vērā iepriekš minēto, kā arī lai paplašinātu iespējamo Pretendentu loku šajā iepirkumā, ir pieņemts lēmums veikt grozījumu iepirkumu dokumentācijā:
1. no iepirkuma 1. pielikuma “Tehniskā specifikācija” izslēgt 2.4. punktu - Izpildītājs nodrošina dzīvsudrabu saturošu atkritumu (atbilstoši Pielikuma 6. nodaļas 0604. grupas 060404. klasei) savākšanu, izvešanu no teritorijām, kā arī to transportēšanu uz utilizācijas vietu un nodošanu utilizācijai/reģenerācijai;
1. no iepirkuma 3.pielikuma “Finanšu piedāvājums” izslēgt pozīciju “Dzīvsudrabu saturošu atkritumu iekraušana, izvešana un atbilstoša tālākā apsaimniekošana”, atkritumu klases kods 060404. 


